The Running Grave
דמויות > דמויות נוספות

| --- | --- |
 סר קולין אדנזור – עובד מדינה בדימוס ששוכר את סטרייק ואלקוט על מנת לחקור את הכנסייה ההומניטרית האוניברסלית (UHC) ולהוציא את בנו ממנה.  ויל אדנזור – בנו האוטיסט של סר קולין, שהצטרף ל-UHC ומתגורר בחווה שלה.  קלייב ליטלג'ון – קבלן משנה המועסק על ידי סטרייק ורובין עד שנחשף כי הוא מועסק כסוכן כפול על ידי סוכנות מתחרה.  קווין פירברייט – חבר לשעבר ב-UHC שכתב ספר שחשף אותה ככת, אך מת מירי אקדח לפני הוצאתו לאור.  לואיז פירברייט – אמו של קווין, שעודנה משמשת כחברה ב-UHC ומתגוררת בחווה.  בקה פירברייט – אחותו של קווין; חברת UHC הנמצאת במעמד גבוה.  אמילי פירברייט – אחותם של קווין ובקה; חברת UHC הנמצאת במעמד נמוך.  ג'ונתן וייס – מייסדה המניפולטיבי של UHC, המכונה "פאפא ג'יי" בפי מאמיניו.  ג'ניפר וייס – אשתו הראשונה של ג'ונתן, שטבעה בשנות ה-80.  מזו וייס – אשתו המרושעת והאיומה של ג'ונתן, המשמשת כאחת ממנהיגי UHC; חיה בחווה עוד בתקופה שהוקמה כקומונה (קהילת איילמרטון) שנסגרה כאשר מנהיגיה נעצרו בגין התעללות מינית בילדים.  דאייו וייס – בתה של מזו שטבעה בגיל 7 בשנת 1995 באותו החוף בו טבעה ג'ניפר; הפכה עם מותה ל"נביאה הטבועה" והפכה לחלק מרכזי בדת של UHC.  טאיו וייס – בנו של ג'ונתן; חבר UHC בעל מעמד גבוה אשר אחראי לאכיפת חוקי הכנסייה על חברים אחרים.  ג'יאנג וייס – בנו של ג'ונתן; חבר UHC בעל מעמד נמוך יותר משאר אחיו.  שרי גיטינס – חברת UHC לשעבר, שנולדה בשם קארין מייקפיס וידועה גם בשמות שרי קרטיס וקארי קרטיס-וודס.  הייתה האחרונה לראות את דאייו כשלקחה אותה לשחות ביום שבו טבעה, ואז עזבה את הכנסייה זמן קצר לאחר מכן.  אביגיל גלובר – לוחמת אש ובתו המנוכרת של ג'ונתן וייס.  פטריק – דייר הגר בשכירות אצל אביגיל; העובד כנהג ברכבת התחתית של לונדון.  בארי סקסון – חבר משותף של פטריק ואביגיל; גם הוא נהג העובד ברכבת התחתית של לונדון.  אלכס גרייבס – חבר UHC שתלה את עצמו לאחר שהורחק מהחווה על ידי משפחתו והוריש את כספו לדאייו מתוך אמונה כי הוא אביה הביולוגי, אם כי פאפא ג'יי לקח כסף זה לעצמו.:  ד"ר ג'ואו – רופא של UHC, המנהל במקביל מרפאה מחוץ לכנסייה העוסקת בטיפולים אלטרנטיביים שונים.  נולי סימור – שחקנית וחברה ב-UHC.  ג'יילס הרמון – סופר וחבר ב-UHC.  ראלף דוהרטי – חבר UHC לשעבר שעזב.  דירדרה דוהרטי – אשתו של ראלף, שילדה את לין בזמן שהייתה ב-UHC וחיה בחווה. נשארה זמן רב יותר מראלף אך גורשה בבושת פנים מאוחר יותר; נאנסה לכאורה על ידי ג'ונתן וייס.  לין דוהרטי – בתו של דירדרה, שנשארה בחווה ובהמשך ניהלה מערכת יחסים עם ויל אדנזור שהביאה ללידתה של צ'ינג (ששמה שונה מאוחר יותר לסאלי).  ניאם דוהרטי – בתם של ראלף ודירדרה, ששהתה בחווה מגיל שמונה עד אחת עשרה.  שילה קנט – חברת UHC, שחיה בחווה ופעלה מטעם הכנסייה בימיה הראשונים.  קורט ג'ורדן ריני – חבר לשעבר ב-UHC, שנמצא כעת בכלא.  הנרי וורת'ינגטון-פילדס – מכר של שרלוט קמפבל-רוס, שהשתתף בנופש של UHC בגיל 18 אך עזב לאחר שבוע; הביא איתו את פלורה ברוסטר.  פלורה ברוסטר – חברת UHC לשעבר שסבלה מבעיות נפשיות לאחר שעזבה את הכנסייה.  ג'ייקוב מסנג'ר – מתמודד בתוכנית ריאליטי שנכנס לכלא בעוון נהיגה תוך שימוש בסמים וגרימת תאונה; היה מעורב לזמן קצר ב-UHC לאחר שעזב את הכלא, אך דחה את ההצעה להשתתף בנופש של הכנסייה בחווה.  לוקאס מסנג'ר – אחיו של ג'ייקוב.  שונה – חברת UHC פטפטנית אך בעלת משכל נמוך המתגוררת בחווה.  לאונרד ושלי היטון – בני זוג שהיו עדים בחקירת טביעתה של דאייו מכיוון שגרו ליד החוף באותה העת.  בלינדה "ביג'ו" ווטקינס – עורכת דין שעמה מקיים סטרייק מערכת יחסים מינית קצרה הגוררת אותו לשערורייה שנגרמה בשל הרומן שלה עם עורך דין ידוע הנשוי לאחרת.  טאשה מאיו – שחקנית ולקוחה של סטרייק ורובין הסובלת מזוג סטוקרים. בהמשך, חושד סטרייק שהיא מנהלת זוגיות עם מידג'.